Λαγκάδα Άρτας

Η Λαγκάδα είναι οικισμός της Ηπείρου στην Περιφερειακή Ενότητα Άρτας.

 Γενικά στοιχεία 
Η Λαγκάδα βρίσκεται προς τα όρια με την Περιφέρεια Θεσσαλίας, στους νότιους πρόποδες του όρους Κοκκινόλακκος, σε υψόμετρο 650 μέτρα. Απέχει 65 χιλιόμετρα Α.-ΒΑ. από την Άρτα, 35 χιλιόμετρα Α. από την Άνω Καλεντίνη (έδρα του δήμου) και 7 χιλιόμετρα Α. από τα Μηλιανά. Ενοριακός ναός του χωριού είναι η εκκλησία των Αγίων Αποστόλων. 

Αναφέρεται επίσημα, ως ξεχωριστός οικισμός, το 1940 να προσαρτάται στην τότε κοινότητα Μελιανών. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τα Μηλιανά, τα Αλώνια, τις Άνω Καρυές, την Πέρδικα και τον Πύργο αποτελούν την κοινότητα Μηλιανών που υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 48 κάτοικοι.

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη